open-index/open-wikipedia-markdown huggingface dataset:
אולה סולבאקן

**אולה סלבאג סולבאקן** (בנורווגית: **Ola Selvaag Solbakken**; נולד ב-7 בספטמבר 1998 במלהוס שבנורווגיה) הוא כדורגלן נורווגי המשחק בעמדת קשר הכנף בנורשלן ובנבחרת נורווגיה.

## קריירת מועדונים
סולבאקן גדל במחלקות הנוער של מלהוס ורוזנבורג. הוא החל את הקריירה המקצוענית שלו ברנהיים במסגרת ליגת העל הנורווגית, במדיה ערך 37 הופעות ליגה והבקיע ארבעה שערים.

### בודה/גלימט
ב-18 בדצמבר 2019 חתם סולבאקן על חוזה לשתי עונות בבודה/גלימט מליגת העל הנורווגית. הוא שיחק במועדון במשך שלוש עונות, בהן ערך 63 הופעות ליגה והבקיע 13 שערים, וזכה בשתי אליפויות נורווגיה.

### רומא
ב-23 בנובמבר 2022 חתם סולבאקן על חוזה לארבע עונות וחצי ברומא מהסרייה א', שיחל ב-2 בינואר 2023, עם תום חוזהו בבודה/גלימט.

### אולימפיאקוס ויפן
ב-1 בספטמבר 2023 הושאל סולבאקן לאולימפיאקוס לעונה אחת. במדי הקבוצה ערך 5 הופעות ליגה. בינואר 2024 הושאל לאוראווה רד דיימונדס היפנית עד לסוף העונה. ב-14 באוגוסט 2024 הושאל לאמפולי לעונה אחת.

### נורשלן
ב-4 באוגוסט 2025 חזר לנורווגיה וחתם בנורשלן.

## קריירה בינלאומית
ב-13 בנובמבר 2021 ערך סולבאקן את הופעת הבכורה שלו בנבחרת נורווגיה, בתיקו 0-0 נגד נבחרת לטביה במסגרת מוקדמות מונדיאל 2022.

## תארים
;בודה/גלימט
* אליפות נורווגיה (2): 2020, 2021

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני בודה/גלימט
קטגוריה:כדורגלני רומא
קטגוריה:כדורגלני אולימפיאקוס
קטגוריה:כדורגלני אוראווה רד דיימונדס
קטגוריה:כדורגלני אמפולי
קטגוריה:כדורגלני נבחרת נורווגיה
קטגוריה:ספורטאים זרים באיטליה
קטגוריה:ספורטאים זרים ביוון
קטגוריה:ספורטאים זרים ביפן
קטגוריה:כדורגלני נורשלן
קטגוריה:נורווגים שנולדו ב-1998
אהרון זוהר

**אהרון ("אלדו") זוהר** (נולד ב־4 באפריל 1939) הוא קצין בצה"ל בדרגת תת-אלוף בדימוס ומנהל ישראלי. שימש כראש מטה פיקוד המרכז ומפקד עוצבת גולן.

## ביוגרפיה
אלדו נולד בבנגאזי שבלוב, כבנם הצעיר של מיסה לבית ג'רבי ופנחס זוארץ. ב-14 בנובמבר 1942, במהלך מלחמת העולם השנייה, נהרגו אביו ושניים מאחיו מפצצה שנפלה במרכז העיר. בשנת 1950 עלה לישראל עם אמו ושלושת אחיו שנותרו בחיים. הם נקלטו בשער העלייה והועברו למעברה בנתניה.

בשנים 1956–1958 למד בפנימייה הצבאית לפיקוד ובביה"ס הריאלי בחיפה.

ב־1958 התגייס לחיל התותחנים. ב־1960 סיים בהצטיינות קורס קצינים. בשנים 1960 - 1965 שירת בתפקידי פיקוד שונים בגדוד 403 ובגדוד 404. בשנים 1965 – 1966 התמנה לקצין אג"ם של מפקדת הסיוע בחטיבה 14 באוגדה 36.

במלחמת ששת הימים לחם עם חטיבה 14 בקרב אום-כתף, בחצי האי סיני.

בתקופת מלחמת ההתשה קיבל מינוי חירום של סמג"ד מילואים בגדוד 403 ולאחר מכן מונה לסגן מפקד גדוד 334.

בדצמבר 1972 הוקם גדוד המילואים 412 בפיקודו כגדוד תותח מתנייע M-107 ("רומח") 175 מ"מ, על בסיס יוצאי גדוד 55. הגדוד לחם בפיקודו ברמת הגולן במלחמת יום הכיפורים, והשתתף בהפגזת דמשק.

לאחר מלחמת יום כיפור קיבל את הפיקוד על גדוד 334 ברמת הגולן.
בהמשך פיקד על עוצבת גולן (א"א 282) עד סוף שנת 1978. בשנת 1979 מונה למפקד התותחנים של פיקוד מרכז, תחת אלוף משה לוי. לאחר מכן קודם לדרגת תת-אלוף והתמנה לתפקיד ראש המטה של פיקוד מרכז, בתקופת אלוף אורי אור.

באוגוסט 1983 השתחרר לבקשתו מצה"ל והתמודד על ראשות עיריית נתניה מטעם רשימת "נתניה שלנו" בבחירות ב־1983. הרשימה זכתה לחמישה מושבים ואלדו כיהן כממלא מקום ראש העירייה עד יולי 1984.

בשנים 1986–1991 עבד כמנהל פרויקטים וכמנהל תפעול בהמועצה לשיווק פרי הדר. ב־1987 ניהל מבצע נגד וירוס טריסטזה בעצי הדר מטעם המועצה, ולאחר מכן היה מנהל ענף ארגון ומינהל במועצה. בשנים 1991 – 1993 היה המנהל הראשון של קניון הזהב בראשון לציון. בשנים 1994 – 1999 ניהל פרויקטים בחברת תשלו"ז נכסים של יצחק תשובה.

אלדו בוגר תואר ראשון באוניברסיטת תל אביב בהיסטוריה של המזרח התיכון ואפריקה ובמדעי המדינה, ובוגר המכללה לביטחון לאומי.

נשוי לרותי, אב לשלושה וסב לשמונה.

## קישורים חיצוניים
* 

## הערות שוליים

קטגוריה:מנהלים ישראלים
קטגוריה:תתי-אלופים בצה"ל
קטגוריה:ישראלים ילידי לוב
קטגוריה:עולים לאחר קום המדינה
קטגוריה:בוגרי הפנימייה הצבאית לפיקוד חיפה
קטגוריה:מפקדי גדודים בחטיבה 282
קטגוריה:בוגרי אוניברסיטת תל אביב
קטגוריה:חברי מועצת העיר נתניה
קטגוריה:חיילי חיל התותחנים במלחמת ששת הימים
קטגוריה:מפקדי גדודים במלחמת יום הכיפורים
קטגוריה:חיילי חיל התותחנים במלחמת יום הכיפורים
קטגוריה:מנהלי מרכזי קניות בישראל
קטגוריה:קניון הזהב
קטגוריה:ראשי מטה פיקוד המרכז
קטגוריה:ישראלים שנולדו ב-1939
יען אסייתי

**יען אסייתי** (שם מדעי: *Struthio asiaticus*) הוא מין נכחד של יען ממשפחת היעניים, אשר חי החל מהפליוקן ברחבי תת-היבשת ההודית עד שנכחד במשך ההולוקן ככל הנראה לפני 25,000 עד לפני 8,000 שנה מזמננו, מעט לאחר עידן הקרח האחרון. ממצאים נוספים שלו התגלו אולי במזרח אסיה ובאפריקה אך אלה בעלי קושי זיהוי ונחשבים למוטלים בספק. יענים גם נמצאו על כלי חרס בסין, כך שאולי חיו לצד האדם שם ואולי נכחדו בגללו.

היען ידוע משרידים מאובנים חלקיים ושבורים, בעיקר מהודו, מונגוליה, סין וביצי אולי אולי התגלו גם בקזחסטן. מממצאי ה-DNA נראה שהיה שייך לסוג יען (*Struthio*). הוא תואר למדע בידי החוקר הצרפתי אלפונס מילנה-אדוארד  ושמו המדעי מרמז על שהתקיים באסיה (בדומה ליען סורי שנכחד בהמשך). 

יען זה קרוב מעט ליען המצוי ונחשב למעט גדול ממנו. מדידה של מאובני יען אסייתי שהתגלו במרוקו מרמזים שהיה כבד ב-20% מהיען המודרני, אך ממצאים אלה נחשבים במבוטלים, מאחר שהחומר המאובן בהם רעוע מדי.

## קישורים חיצוניים

## הערות שוליים

קטגוריה:יעניים
קטגוריה:עופות שחיו בפליוקן
קטגוריה:עופות שחיו בפלייסטוקן
קטגוריה:עופות שנכחדו בהולוקן
קטגוריה:אסיה: עופות שנכחדו
קטגוריה:מגה-פאונה נכחדת של אירואסיה
קטגוריה:מאובני טקסונים שתוארו ב-1871
היפולימניון

ממוזער|300x300 פיקסלים| שלוש השכבות:I-האפילמניון, II-המטלמניון, III-ההיפולמניון. החצים מתארים את תנועת הרוח הגורמת לערבול המים
ממוזער|300x300 פיקסלים|ריכוז החמצן בשכבות השונות
ההיפולימניון (מיוונית: ὑπο-, "מתחת" ו-λίμνη, "אגם") הוא שכבת המים הצפופה התחתונה באגם מרובד תרמית.

אגם מרובד תרמית הוא אגם בו מתקיימות שלוש שכבות הנבדלות זו מזו בין היתר בטמפרטורה ובצפיפות המים. שכבות אלה נוצרות בעונה החמה, כאשר השמש מחממת את פני המים ועצמת הרוח הנמוכה אינה גורמת לערבול עמוד המים עד לעומקו. עומקם והטמפרטורה של השכבות הללו תלויים בקו רוחב, בעונות השנה ובמידת ערבול עמוד המים על ידי הרוחות.

השכבה העליונה, האפילימניון (אנ'), היא השכבה בעלת הטמפרטורה הגבוהה ביותר והצפיפות הנמוכה ביותר. התרמוקלינה או המטלמניון, היא שכבת ביניים המפרידה בין השכבה העליונה לשכבה התחתונה. השכבה התחתונה, ההיפולמניון, שלא באה במגע עם קרינת השמש, היא השכבה בעלת הטמפרטורה הנמוכה ביותר והצפיפות הגבוהה ביותר.

להיפולימניון מספר מאפיינים הנגזרים מהיותו מנותק מהסביבה החיצונית:
* היעדר אור אשר אינו מאפשר קיום פוטוסינתזה.
* ריכוז החמצן במים יורד בהדרגה כתוצאה מפעילות החיידקים המפרקים חומר אורגני וצורכים לצורך זה חמצן. היעדר חמצן (היפוקסיה או אנוקסיה) אינו מאפשר התפתחות צומח ובעלי חיים.
* טמפרטורה נמוכה ואחידה.
* צפיפות מים גבוהה.

בעונות הקרות, כאשר עוצמת קרני השמש נחלשת ועצמת הרוח מתגברת, השכבה העליונה מתקררת, הרוח יוצרת זרמי עומק המערבלים את מי האגם והטמפרטורה של שלוש השכבות משתווה. תופעה זאת מכונה היפוך. באגמים מסוימים ההיפוך עשוי להתרחש יותר מפעם אחת בשנה.

ההיפוך מאפשר העברת חמצן וחומרי מזון בין האפילמניון להיפולימניון.

## ראו גם
* מטלימניון

## קישורים חיצוניים
* ריבוד תרמי

## הערות שוליים

קטגוריה:אקולוגיה מימית
קטגוריה:לימנולוגיה
אמיטוקיון

**אמיטוקיון** (שם מדעי: *Ammitocyon*) הוא סוג נכחד של טורף מהמשפחה כלבי דוב, אשר התקיים באירופה סוף המיוקן שלפני 9.1 מיליון שנה.

הסוג ידוע משלדים מאובנים כמעט שלמים שהתגלו במדריד, ספרד והוא תואר למדע ב-2021 בידי Morales ואנשיו. שם הסוג ניתן לכבוד האלה המצרית אמות, אשר הייתה בחציה היפופוטם, תנין ואריה בנוסף על הסיומת "cyon" - כלב ביוונית עתיקה. הסוג הכיל מין אחד - **Ammitocyon kainos**, שפירושו: "חדש" מיוונית עתיקה.

טורף זה היה היפרקרניבור בהתבסס על מבנה שיניו וגודל ניביו הארוכות והחדות ששימשו לקריעת בשר. הוא הגיע לגודל של אריה ממוצע במשקל 230 ק"ג והיה בעל חוטם ולסת גדולים וקצרים באורכם עם מפתח פה רחב, ומה מעט לזה של הברבורופליס. היו לו גפיים חזקות עם מפרקים מחוזקים ואולי גם טפרים נשלפות כשל חתוליים .

## ראו גם
*מגאריקיון - טורף קרוב שהתגלה לצידו במדריד.

## קישורים חיצוניים

## הערות שוליים

קטגוריה:כלבי דב
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באירופה
קטגוריה:מאובני טקסונים שתוארו ב-2021
דון יוסף (וילהויקיוסה, אסטוריאס)

**דון יוסף** (בתעתיק מאסטורית: Don Yuçaf) או **דון יוסה** (Yuça) הוא רופא יהודי-ספרדי שהתגורר באוביידו, אך מוזכר גם בכמה תעודות מחבל הארץ וילהויקיוסה שבאסטוריאס. הוא הרופא הראשון במחקר ההיסטורי של חבל ארץ זה ב ואחד מיהודי אסטוריאס המוכרים ביותר כיום למחקר, ואף הוגדר במאמר כ"רופא החשוב בזמנו בעיר אוביידו".

כפי הנראה שאותו "יוסף היהודי", כפי שכונה בכתבים שמזכירים אותו, שגשג מבחינה כלכלית, ועל כך העיד כינויו "דון". בעקבות זאת התעסק בסחר חליפין, הלווה כספים והוזכר אף כמי שחייב שני עגילי זהב לאישה נוצרייה שהתלוננה על חובות שיש לאנשים כלפיה, ואף רכש לבתו חלקת אדמה (עת הופלו היהודים על ידי השלטונות הנוצריים לרעה ונאלצו לשלם מס גדול מאשר הנוצרים על רכישות), בלב השטח שהוגדר כגטו היהודי, שלימים יועדה לבית עלמין לקהילה היהודית הקטנה בוילהקיוסה.

## קישורים חיצוניים
* LOS JUDIOS DE PALENCIA

## הערות שוליים

קטגוריה:רופאים יהודים בימי הביניים
קטגוריה:יהודי ספרד במאה ה-14
קטגוריה:יהודי ספרד במאה ה-15
אפקט מעל הממוצע

בענף הפסיכולוגיה החברתית, **אפקט מעל הממוצע** או **אשליית העליונות**, הוא הטיה קוגניטיבית ומוטיבציונית בשירות העצמי, לפיה אנשים נוטים להעריך את עצמם באופן מובהק מעל לממוצע בהשוואה לאחרים. אשליית העליונות היא אחת מני אשליות חיוביות רבות הניכרות בחקר האינטליגנציה, בביצוע יעיל של משימות ומבחנים, ומאפיינים אישיים ותכונות אישיות רצויות. אפקט המאופיין בהיעדר מתאם בין מדדים אובייקטיביים של מידת הדיוק בהחלטת הפרט לבין רמת הביטחון שלו באותה החלטה קרוי אפקט ביטחון יתר.

אחד ההסברים המרכזיים במחקר הוא שתופעה זו מהווה הטיה לטובת העצמי (Self-serving bias). משמע, לאדם יש נטייה מוטיבציונית שעיקרה שמירה על דימוי עצמי חיובי. האדם נוטה לראות עצמו באור חיובי ולהסיק מסקנות המשמרות או מחזקות את צרכיו ואת ערכו האישי. לדוגמה, טיילור ובראון (1988) טוענים במחקרם כי אשליה חיובית על העצמי מאפשרת להתמודד עם תסכולים בחיי היומיום ואף מקדמת רווחה נפשית.

הסברים אחרים רואים את אפקט ה'טוב מהממוצע' כנובע מהטיה קוגניטיבית ולא מהטיה מוטיבציונית. האדם אינו מעריך עצמו באמת כמעל הממוצע אלא ישנן טעויות קוגניטיביות אשר מביאות להטיה. הטעויות מבוססות על הערכות לא רציונליות שנעשות בשלב קבלת החלטות, לדוגמה, בשל זמינות בזיכרון של מידע על העצמי יותר ממידע על האחר או בשל כישלון בהערכה סטטיסטית של סיכויי האחר אשר מובילים להטיה.

התופעה ידועה גם בשמות הטיית העליונות, ותחושת העליונות היחסית. אפקט דאנינג-קרוגר הוא צורה של עליונות אשלייתית שמפגינים אנשים במשימה שבה רמת המיומנות שלהם נמוכה.

## לקריאה נוספת
* 

## ראו גם
* תאוריית ההשוואה החברתית
* היוריסטיקת הזמינות
* ריאליזם נאיבי (פסיכולוגיה)
* האדרה עצמית

## הערות שוליים

קטגוריה:עצמי
קטגוריה:אשליות
קטגוריה:טעויות
קטגוריה:הטיות קוגניטיביות
מתקפות הטילים הרוסיות באוקראינה (2022)

בתחילת חודש אוקטובר 2022, כחלק ממלחמת רוסיה–אוקראינה, החלה רוסיה לבצע גלי תקיפות של דאוני תקיפה וטילי שיוט ברחבי אוקראינה, רובן בין התאריכים 10–12, 21–22 ו-31 באוקטובר. רוב המטרות שנפגעו היו מבנים אזרחיים ותשתיות אנרגיה חיוניות, כולל דיווחים על פגיעות בתוך הערים, בין היתר בקייב הבירה, לאחר שלא בוצעו בה תקיפות מאז יוני 2022. ב-15 בנובמבר החלו גלי תקיפה נוספים. לקראת סוף נובמבר 2022 ציין ראש ממשלת אוקראינה, דניס שמיהל, שכמחצית מתשתיות האנרגיה האוקראיניות הושמדו, דבר שהותיר מיליוני אזרחים אוקראינים ללא חשמל.

במהלך התקיפות נהרגו כמה עשרות אזרחים ונפצעו מאות, בהם נשים וילדים. לפי מינהל המודיעין הכללי של משרד ההגנה האוקראיני, כוחות רוסיים קיבלו פקודות מהקרמלין להתכונן למתקפת טילים מסיבית על תשתיות אוקראיניות אזרחיות ב-2 וב-3 באוקטובר.

ההתקפות החוזרות ונשנות על תחנות הכוח באוקראינה גרמו לפגיעה כלכלית ותשתיתית באוקראינה, דבר המשפיע על מיליוני אזרחים בתקופת החורף. הייתה הנחה שהאסטרטגיה הרוסית כוונה לשבירת המוראל של אזרחי אוקראינה, ועל ידי כך להביא לכך שהמלחמה תסתיים.

ההתקפות הרוסיות גררו גינויים מהקהילה הבין-לאומית, כשהנציבות האירופית כינתה את ההתקפות "ברבריות" ב-10 באוקטובר, ואף הכריזה על רוסיה כעל "מדינה תומכת טרור" ב-23 בנובמבר. המזכיר הכללי של נאט"ו, ינס סטולטנברג, תיאר את המתקפות ב-11 באוקטובר כ"מחרידות וחסרות הבחנה". נשיא אוקראינה וולודימיר זלנסקי תיאר את ההתקפות כ"רוע מוחלט" ו"טרוריזם". בעקבות הישנות התקיפות, החלו מדינות ברית נאט"ו להעביר מערכות הגנה אוויריות חדשות לאוקראינה. ראש ממשלת ישראל, יאיר לפיד, "גינה בחריפות" את הפגיעה באזרחים.

במהלך התקיפות פגעו שני טילים בדרום-מזרח פולין בסמוך לגבול האוקראיני. ככל הנראה מדובר בטילי יירוט אוקראיני מסוג s-300 שמערכת ההשמדה העצמית שלהם לא פעלה לאחר שהחטיאו את מטרתם. בנוסף, מספר טילים רוסיים פגעו בשטחה של מולדובה.

## ראו גם
* הבליץ
* פגיעת הטילים בפולין (2022)
* פשעי מלחמה במלחמת אוקראינה–רוסיה
* הפיצוץ בגשר קרים (2022)

## קישורים חיצוניים

## הערות שוליים

קטגוריה:הפלישה הרוסית לאוקראינה
קטגוריה:2022 באוקראינה
קטגוריה:פשעי מלחמה בפלישה הרוסית לאוקראינה
קטגוריה:יחסי אוקראינה–רוסיה
תומסון-CSF

**תומסון-CSF** (בצרפתית: **Thomson-CSF**) היא חברה צרפתית שהתמחתה במוצרי רדיו, אוויוניקה, מכ"ם ותקשורת. החברה שינתה את שמה ל"קבוצת תאלס" בעקבות רכישתה של חברת "ראקאל אלקטרוניקס" הבריטית בשנת 2000.
## היסטוריה
החברה נוסדה בשנת 1968 עקב מיזוג של חברת Thomson-Houston-Hotchkiss-Brandt וחברת CSF (Compagnie Générale de Télégraphie Sans Fil). מקורו של השם "תומסון" הוא בחברה שהקים הממציא האמריקאי אליהו תומסון ושותפו אדווין יוסטון, בשם "תומסון-יוסטון" בשנת 1879. בשנת 1892 היא רכשה את חברתו המתחרה של תומאס אדיסון ומוזגה ליצירת תאגיד ג'נרל אלקטריק. פעילות החברה בצרפת הוקמה באותה שנה בשם "תומסון-יוסטון אינטרנשיונל", היא עסקה תחילה בייצור ושיווק מערכות לתעשיית הייצור וההולכה של חשמל, ואחר כך גם במוצרים ומערכות לשידורי רדיו וטלוויזיה. חברת CSF עסקה בייצור מערכות קשר, מכ"ם רדיו וטלוויזיה.

לאחר הקמת Thomson-CSF התמקדה החברה במוצרי אלקטרוניקה צבאית וחימוש מתקדם (דוגמת טילי קרקע קרקע וקרקע-אוויר), והיא הייתה בבעלות קבוצת תומסון אלקטרוניקה (בצרפתית: Groupe Electronique Thomson), שהיו לה חברות בת נוספות שעסקו בין השאר בייצור מוצרי אלקטרוניקה ביתית, כגון מכשירי טלוויזיה ורדיו, והחזיקה גם במותג RCA החל משנות ה-80.

במהלך שנות ה-70 הייתה החברה ספקית גדולה של ציוד צבאי למדינות ערב. בין השאר סיפקה ציוד לעיראק, מצרים ולוב.

במהלך 1982,החברה הולאמה על ידי ממשלת הנשיא פרנסואה מיטראן, זאת לאחר שצברה הפסדים כבדים והייתה בעלת חשיבות אסטרטגית לצרפת. לאורך שנות ה-80, מצבה הפיננסי של החברה השתפר באופן ניכר, כאשר ביצעה ארגון מחדש רחב היקף, תוך מיקוד מאמציה בייצור אלקטרוניקה עבור לקוחות תאגידיים וביטחוניים. בסוף 1985 זכתה החברה בחוזה לאספקת מערכות קשר לצבא ארצות הברית תמורת 4 מיליארד דולר, זה היה החוזה הגדול ביותר שבו זכתה חברה זרה עד אז עם הצבאי האמריקני.

בתחילת 1997 החליטה ממשלת צרפת להפריט את החברה, שבאותה עת הייתה ליצרנית האלקטרוניקה הצבאית הגדולה באירופה, היא ייצרה טילים ומערכות קשר, מערכות אופטרוניות, מערכות איתות ואקוסטיקה תת-מימית. עם זאת 35% מהכנסותיה היו גם ממכירות אזרחיות של מכשירי פיקוח אווירי, מערכות מחשבים וציוד אוטומציה ורפואה. מיד אחר כך החל משא ומתן שלא צלח, עם חברת GEC-Marconi, חברת בת לייצור אלקטרוניקה צבאית של תאגיד ג'נרל אלקטריק הבריטי (שלא היה קשור לתאגיד ג'נרל אלקטריק האמריקני), לרכישת החברה. בהמשך נערך משא ומתן שגם הוא נכשל על מיזוג עם קבוצת דיימלר-קרייזלר אירוספייס (DASA) הגרמנית. באותה תקופה החזיקה ממשלת צרפת כ-60% מהמניות והן היו רשומות למסחר בבורסת פריז.

ביוני 2000 רכשה Thomson-CSF את חברת "ראקל אלקטרוניקס" הבריטית תמורת 1.32 מיליארד ליש"ט (2.17 מיליארד דולר) במזומן, במטרה לזק את מעמדה בשווקים הבריטי והאמריקני. לחברה הממוזגת היו באותה עת מכירות שנתיות של 7.8 מיליארד דולר. "ראקל אלקטרוניקס" גם עסקה בפיתוח ושיווק מוצרי אלקטרוניקה צבאית וחימוש ובאותה עת זכתה במכרז של הצבא הבריטי, בשיתוף אלביט מערכות מישראל, לאספקת כטבמי"ם.

## קישורים חיצוניים

## הערות שוליים

קטגוריה:תעשיית נשק בצרפת
גלדיס נייט

ממוזער|גלדיס נייט, 1997
**גלדיס מריה נייט** (באנגלית: **Gladys Maria Knight**; נולדה ב-28 במאי 1944) היא זמרת, שחקנית ואשת עסקים אמריקאית. נודעה בעיקר בשל הלהיטים שהקליטה בין שנות ה-60 לשנות ה-80, אשר הקנו לה את הכינוי "קיסרית הנשמה" ("Empress of Soul").
## ביוגרפיה
נייט נולדה באטלנטה, ובילדותה שרה במקהלת הכנסייה המקומית. היא התפרסמה לראשונה בגיל שמונה כאשר זכתה בתוכנית הטלוויזיה "The Original Amateur Hour". באותה שנה החלה להופיע יחד עם אחיה מרלד  ובני דודיה ויליאם גסט  ואדוארד פאטן . בהמשך הקימו הארבעה את להקת "גלדיס נייט והפיפס"  שהתקיימה ברציפות עד 1989. שניים משירי הלהקה הגיעו למקום הראשון בבילבורד הוט 100: "Midnight Train to Georgia" ו-"That's What Friends Are For"). לאחר התפרקות הלהקה הופיעה נייט כאמנית סולו.

אחד עשר סינגלים שלה הגיעו למקום הראשון במצעד שירי ה-R&B/היפ-הופ, שישה אלבומים שלה הגיעו למקום הראשון במצעד אלבומי ה-R&B/היפ-הופ. היא זכתה בשבעה פרסי גראמי (שלושה עם הפיפס וארבעה כאמנית סולו), ונכנסה להיכל התהילה של הרוק אנד רול יחד עם הפיפס. שניים משיריה ("I Heard It Through the Grapevine" ו-"Midnight Train to Georgia") הוכנסו להיכל התהילה של הגראמי בשל ערך "היסטורי, אמנותי ומשמעותי". היא גם הקליטה את שיר הנושא לסרט ג'יימס בונד מ-1989 "רישיון להרוג". מגזין הרולינג סטון דירג את נייט בין 100 הזמרים הגדולים בכל הזמנים.

## קישורים חיצוניים

* 

## הערות שוליים

קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:זמרות אפרו-אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי המדליה הלאומית לאמנויות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
La Canción

**La Canción** (בעברית: **השיר**) הוא שיר של הזמר הקולומביאני ג'יי באלווין והראפר והזמר הפוארטו ריקני באד באני. השיר יצא לאור ב-2 באוגוסט 2019 כסינגל השני מתוך אלבום האולפן המשותף שלהם, *[[Oasis]]*. הוא הגיע למקום הראשון במקסיקו ובמצעד השירים הלטיניים.

## הצלחה מסחרית
בדומה לשאר שירי האלבום, "La Canción" הגיע למצעד השירים הלטיניים של בילבורד, ונכנס למקום העשירי. לאחר מכן, טיפס השיר למקום הראשון בשבוע של 30 בנובמבר 2019. זה השיר השביעי של ג'יי באלווין והשלישי של באד באני שהגיע למקום הראשון במצעד. "La Canción" הוא הסינגל השני מתוך *Oasis* שנכנס למצעד הבילבורד הוט 100, כשהגיע למקום ה-98 ולאחר מכן קבע את שיאו במקום ה-84.

## וידאו קליפ
הווידאו קליפ ל-"La Canción" יצא לאור ב-14 באוקטובר 2019 ובוים על ידי קולין טילי. הוא צולם בתוך מועדון והעלילה שלו סובבת סביב הפער שמתרחש כאשר מערכת יחסים מסתיימת.

## מיקומי שיא

## נתוני מכירות

## הערות שוליים

קטגוריה:שירי ג'יי באלווין
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי באד באני
קטגוריה:וידאו קליפים שבוימו על ידי קולין טילי
קטגוריה:שירי פלטינה בארצות הברית
קטגוריה:סינגלים בהוצאת יוניברסל מיוזיק לטין אנטרטיינמנט
'Till I Collapse

**** הוא שיר של הראפר האמריקאי אמינם בהשתתפות הראפר והזמר האמריקאי נייט דוג, שיצא לאור ב-26 במאי 2002, כחלק מאלבום האולפן הרביעי של אמינם, *[[The Eminem Show]]*. אף על פי שמעולם לא יצא כסינגל, השיר הופיע במצעדים מספר פעמים ברחבי העולם והוא השיר השלישי המושמע ביותר של אמינם בפלטפורמת ספוטיפיי, עם למעלה מ-2.15 מיליארד השמעות, נכון לפברואר 2025.

## הצלחה מסחרית
אף על פי שלא יצא כסינגל, השיר התברג בכמה הזדמנויות במצעדים כאשר אלבומים אחרים של אמינם יצאו לאור. ב-2012 זכה השיר בתואר הפלטינה הכפולה מטעם איגוד תעשיית ההקלטות האמריקאי על מכירת 2,000,000 עותקים בארצות הברית. אחריו הגיעו חמישיות פלטינה ב-2018 ופלטינה מתומנת ב-2022.

## בתרבות הפופולרית
כשהסינגל "Shake That" של אמינם (גם הוא בהשתתפות נייט דוג) יצא בשנת 2006, שירים שונים של אמינם נכנסו למצעדים ברחבי העולם בשנית באותו שבוע, ובהם "". השיר הגיע למקום ה-192 במצעד הסינגלים הבריטי ב-15 באפריל 2006. בשנת 2008, הופיע השיר בסדרת הטלוויזיה של רשת HBO, *De La Hoya/Pacquiao 24/7*.

ב-2009, הופיע בפרסומת למשחק *[[Call of Duty: Modern Warfare 2]]*. הפרסומת העלתה משמעותית את מכירות ההורדות הדיגיטליות של השיר ברחבי העולם. בבריטניה, מכר השיר כמות מספקת של עותקים על מנת להיכנס מחדש באותו שבוע (21 בנובמבר 2009) למקום ה-73, ולקבוע שיא חדש במצעד. המתאגרף שיין מוזלי השתמש בשיר הזה כשיר הכניסה שלו לקרב מול פלויד מייוות'ר, וכך גם שיין קארווין בקרב שלו מול ג'וניור דוס סנטוס. מגיש ליגת ה-MLB ג'סי ליטש השתמש בשיר כמוזיקת הכניסה שלו במהלך עונת 2011. השיר שימש גם בקרדיטים של הבכורה של עונה 8 של סדרת הטלוויזיה "הפמליה". הוא שימש גם בספטמבר 2011 בטריילר ובפסקול של הסרט "פלדה אמיתית", ובטריילרים שונים לסרטו של אוליבר סטון "בלי חוקים". במהלך עונת 2013–2014 של ה-NBA, השיר שימש במהלך ההיכרות של קבוצת ברוקלין נטס. הוא נמצא בשימוש כבר מספר שנים על ידי מועדון הכדורגל הפורטוגלי בנפיקה ליסבון במשחקי בית כאשר הקבוצה נכנסת למגרש המשחקים כדי להתחמם.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אמינם
קטגוריה:שירי נייט דוג
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:שירי היפ הופ אמריקאיים
קטגוריה:שירי ראפ רוק
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
יחסי הונדורס–יוון

**יחסי הונדורס–יוון** הם היחסים הדיפלומטיים בין הונדורס ליוון.

## סקירה כללית
שתי המדינות כוננו יחסים דיפלומטיים ב־2 ביולי 1965. יוון סיפקה להונדורס סיוע הומניטרי בעבר. למרות שהיחסים הבילטרליים מוגבלים, קיים שיתוף פעולה טוב בין שתי המדינות בנושא תמיכה הדדית במועמדות במסגרת ארגונים בין־לאומיים. יש מספר קטן של אנשים ממוצא יווני המתגוררים בהונדורס.

## נציגויות דיפלומטיות
* יוון מיוצגת בהונדורס באמצעות שגרירותה במקסיקו סיטי, מקסיקו, ובנוסף מחזיקה קונסוליה בטגוסיגלפה.
* הונדורס מיוצגת ביוון באמצעות שגרירותה ברומא, איטליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נרם-סין מאשנונה

**נרם־סין** (באכדית: **<sup>d</sup>na-ra-am-<sup>d</sup>EN.ZU**, **Narām-Sîn**) היה מלך אשנונה אמורי במשך תשע שנים לפחות במהלך סוף המאה ה־19 לפנה"ס, בתקופת כוחה הפוליטי הקצרה. הוא ירש את אביו איפיק־אדד השני, מלך אשנונה, והיה בן דורו של שמשי־אדד הראשון, מלך מסופוטמיה העליונה.

כמו מלכים אחרים מאשנונה, הוא הקדים את שמו בקידומת מגדירה  המציינת באכדית אלוהות . כתובת המוקדשת לְאלוהות לחיי המלך נמצאה בקיתירה. חותם של אחד ממשרתיו נמצא באוצר מקדש בקוריון  שבקפריסין.

## הערות שוליים

קטגוריה:מלכים אמורים
קטגוריה:מסופוטמיה
קטגוריה:המאה ה-19 לפנה"ס
פרוטארקטוס

**פרוטארקטוס** (שם מדעי: *Protarctos*) הוא מין נכחד של דוב שהתקיים במשך הפליוקן שלפני 4 עד 1.5 מיליון שנה באמריקה הצפונית. הוא התגלה בשרידי מאובנים שהתגלו באיידהו ובאי אלסמיר שבנונאווט, בקנדה. הסוג תואר ב-1945 בידי החוקר ההונגרי מיקלוש קרצוי  והכיל מין בודד - ***Protarctos abstrusus***.

הפרוטארקטוס היה קרוב לסוג דוב (קרוב בעיקר למין הנכחד דוב מינימוס) והגיע לגודל של דוב שחור אסייתי מודרני, אך ייתכן שהיה מעט יותר קטן. הוא הגיע למשקל ממוצע של 90 ק"ג, לאורך של כ-1.5 מטר ולגובה של 80 ס"מ בכתפיים. מבנה הלסתות היה בעל שיניים של אוכל כל עם טוחנות גדולות. על מאובני הדוב התגלו סימני עששת, אשר כנראה נגרמו מתזונה מפחמימות עשירות וממזונות עתירי סוכר. מבנה גופו של הדוב הותאם לחיים באזורים קרים, בדומה למרבית הדובים בימינו ואולי הוא נכנס לתרדמת חורף.

## קישורים חיצוניים

## הערות שוליים

קטגוריה:דוביים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו בפליוקן באמריקה הצפונית
קטגוריה:מאובני טקסונים שתוארו ב-1945
יפים יזראילביץ' זלאטין

**יפים איזריילביץ' זלאטין** (20 באוגוסט 1913 – 23 באוגוסט 1965) היה גיבור ברית המועצות.

## ביוגרפיה
נולד ב-20 באוגוסט 1913 במוגילב במשפחת פועלים יהודיים. בוגר הפקולטה לעבודה. שירת בצבא האדום ב-1935–1937. עם תחילת פלישת ורמאכט לשטח ברית המועצות שוב גויס לצבא. בחזית - מאז דצמבר 1942.

מפקד כיתת המרגמות של רגימנט הסיור המעוטר מס' 225 (דיוויזיית הסיור המעוטרת מס ה-78, בארמיית המשמר השביעית, שלחמה בחזית הערבה), כסמל המעוטר הצטיין בספטמבר 1943 בעת צליחת דנייפר ליד העיר ורכנדנפרובסק. לאחר שצלח לאי גלינסק-בורודאייבסקי באפיק הנהר, תפסה כיתתו עמדת ירי ובסיוע האש שלה הדפה כמה התקפות נגד של האויב. 25 בספטמבר 1943 זלאטין היה בין נפגעי הלם ונפצע, אך נשאר בשירות.

ב-26 באוקטובר 1943, בצו של הנשיאות של הסובייט העליון של ברית המועצות, הוענק לו עיטור גיבור ברית המועצות.

ב-1944 סיים את לימודיו בבית הספר הצבאי-פוליטי בלנינגרד הקרוי על שם אנגלס.

ב-1945, בשל מצבו הבריאותי, השתחרר מהשירות הצבאי בדרגת לייטננט (סגן משנה).

חי ועבד במוסקבה. נפטר ב-1965 ונקבר בית העלמין דונסקויה החדש.

## הערות שוליים

קטגוריה:יהודים מעוטרי גיבור ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:מעוטרי עיטור לנין
קטגוריה:מעוטרי הכוכב האדום
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1913
קטגוריה:סובייטים שנפטרו ב-1965
אהובה יובל

**אהובה יובל** היא שחקנית ישראלית.

## ביוגרפיה

יובל הופיעה בתיאטרון הבימה משנות השבעים ועד שנות השמונים, ב-1971 הופיעה בתיאטרון המרתף במחזות הרופא וגרושתו (בתפקיד דינה) ופרנהיים.

ב-1976 גילמה את אביגיל בסרט הטלוויזיה האמריקאי "The Story of David" העוסק בסיפורו המקראי של דוד המלך, ב-1977 שיחקה בסרט הגן שהוקרן בפסטיבל קאן, ב-1978 שיחקה בסרט הטלוויזיה "חפיף" ששודר בערוץ הראשון, ב-1983 גילמה את אמא של רוני בסרט בחינת בגרות.

בטלוויזיה גילמה את אמא של נוגה (איילת זורר) בסדרה עניין של זמן, גילמה שופטת בסיטון, שיחקה בסדרת הדרמה "קו 300" בבימויו של אורי ברבש המבוססת על פרשת קו 300, היא גם הופיעה בסדרה טירונות.

היא עבדה כמורה למשחק.

היא נישאה לגד קינר.

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:מורות למשחק בישראל
דוב רוסיקוס

**דוב רוסיקוס**, המכונה גם **[[דוב מערות]] פליסטוקני קטן** (שם מדעי: *Ursus rossicus*), הוא מין נכחד של טורף ממשפחת הדוביים, אשר חי בצפון אירואסיה וסיביר לאורך הפליסטוקן שלפני 250,000 עד 27,000 שנה מזמננו.

המאובנים של הדוב התגלו בהרי אלטאי, שם התגלתה לסת תחתונה שבורה ושרידי גולגולת התגלו במחוז טומסק שברוסיה. הוא תואר למדע ב-1930.

לדוב זה הייתה גולגולת רחבה מאוד עם מבנה כיפתי ומצח בולט. היו לו גפיים ארוכות, שוקיים רחבות וכפות גדולות שאיזנו אותו, מה שעזר לו לרוץ היטב. במבנה חייו דמה מעט לזה של דוב חום מודרני אך היה נמוך יותר ועדיין היה כבד מהם בהרבה, כשייתכן שהגיע למשקל של 650 ק"ג.

הדוב היה אוכל כל אך ניזון בעיקר מפקעות ועשבים, דבר שמסתבר מבדיקה של מבנה השיניים המאובנות שלו.

## קישורים חיצוניים

## הערות שוליים

קטגוריה:בעלי חיים שתוארו ב-1930
קטגוריה:דוביים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באסיה
קטגוריה:מאובני טקסונים שתוארו ב-1930
License to Kill

**Licence to Kill** (בעברית: **רישיון להרוג**) הוא סינגל מאת הזמרת האמריקאית גלדיס נייט, אשר שוחרר ב-30 במאי 1989. השיר שימש כשיר הנושא של הסרט "רישיון להרוג", ה-16 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם.

## כתיבה
השיר נכתב והולחן בידי צוות שכלל את נארדה מייקל וולדן, ג'פרי כהן, וולטר אפנסייף. הוא הוקלט בסן רפאל ובלאס וגאס. השיר יצא לאור ב-30 במאי 1989, זמן קצר לפני הקרנת הבכורה של הסרט.

ב-2017 ביצעה הזמרת דורגה מקבורן קאבר לשיר במסגרת הפרויקט Songs, Bond Songs: The Music of 007.

## מיקומי שיא

## קישורים חיצוניים
* 

קטגוריה:שירים מסרטי ג'יימס בונד
קטגוריה:שירים באנגלית
קטגוריה:סינגלים שהגיעו למקום הראשון בשוודיה
גבעות מקאלפיין

**גבעות מקאלפין** או **גבעות מקאלפאיין** (באנגלית: **MacAlpine Hills**) הן שרשרת של גבעות שאינן מכוסת קרח, באזור חוף שקלטון של שטח חסות רוס שבאנטארקטיקה.

שרשרת הגבעות משתרעת החל מהר אחרנר, לכיוון דרום מערב, לאורך הגדה הדרומית של קרחון לואו ועד לקרחון סיילוסטר.

## היסטוריה
### מקור השם

שמן של הגבעות ניתן להם על ידי הוועדה המייעצת לשמות אנטארקטיים.

הגבעות נקראות על שם פרח טייס (Ensign ) קנת' די. מקאלפיין (Kenneth D. MacAlpine), מחיל המילואים של צי ארצות הברית (U.S. Navy Reserve), שהיה חבר בטייסת VX-6 של צי ארצות הברית, אשר נפל בהתרסקות מטוס במצר מקמורדו, באוקטובר 1956.

מקאלפיין
מקאלפיין
אימרה באך

**אימרה באך** (בהונגרית: **Imre Bach**; סגד, 17 במרץ 1895 – בודפשט, 18 באוקטובר 1966) היה דוקטור לרפואה (MD) יהודי-הונגרי, רופא פנימי, אנדוקרינולוג, דוקטור למדעי הרפואה (PhD) (1952) פרופסור.

## קורות חיים
אימרה באך נולד במשפחה בורגנית יהודית כבנם של סוחר הפחם והעץ בנה בך ושל פרנציסקה קליין. הוא סיים את בית הספר המלכותי הממלכתי ההונגרי בסגד עם תוצאות מצוינות (1913). בין 1917 לבין 1918, ביצע שירות צבאי בחזית במלחמת העולם הראשונה. בינתיים השלים את לימודיו בפקולטה לרפואה של אוניברסיטת בודפשט (כיום שמה אוניברסיטת אטווש לוראנד), שם הוסמך לדוקטור לרפואה ב-1918. ב-1919 השתתף בקרבות ההגנה של הרפובליקה הסובייטית ההונגרית כחייל. לאחר נפילת הרפובליקה, מסתיו 1919 היה מתמחה במרפאה פנימית מס' 3 של האוניברסיטה עד 1920. בין השנים 1920–1923 יצא לסיור לימודים במכוני מחקר פיזיולוגיים ותרופות גרמניים. בין 1924 לבין 1928 עבד במכון לרוקחות של אוניברסיטת סגד. לאחר מכן פנתה התעניינותו למקצוע בסיסי אחר, היסטופתולוגיה, והוא הפך למרצה במכון לפתולוגיה בסגד. שם הפך לפרופסור ב-1933 בתחום "ההיבטים הרפואיים של החומרים המתסיסים" (פרמנטים). בין 1934 לבין 1944 היה פרופסור במרפאה לאבחון רפואה פנימית. כיהודי גורש ב-1944 למחנה ריכוז. הוא ניצל וחזר הביתה ב-1945. בין 1946 ל-1966, הוא היה האנדוקרינולוג הראשי של המחלקה הפנימית B של בית החולים פטרפי שאנדור בבודפשט. בין השנים 1947 לבין 1949 היה גם פרופסור לאנדוקרינולוגיה באוניברסיטת סגד.

באך עסק באנדוקרינולוגיה קלינית, בעיקר בקשרים האנדוקרינולוגיים ובפתומכניזם של יתר לחץ הדם. הוא גם השיג תוצאות משמעותיות בעולם בבחינת תפקוד בלוטת יותרת הכליה, והיה הראשון לזהות את מה שנקרא חשיבותם של קטיונים חד ערכיים. (קטיון הוא אטום או מולקולה, הנושא מטען חשמלי כיוון שמספר האלקטרונים בו שונה ממספר הפרוטונים. זאת בשונה מאטום נייטרלי, שבו מספר האלקטרונים והפרוטונים שווה ומטענם החשמלי הכללי הוא אפס).

באך היה ממייסדי "החברה האנדוקרינולוגית ההונגרית" וחבר נבחר ב"אגודה המלכותית לרפואה" בלונדון (Royal Society of Medicine). תחום המחקר העיקרי שלו היה אנדוקרינולוגיה קלינית והקורלציות האנדוקרינולוגיות של יתר לחץ הדם.

## משפחתו
אשתו השנייה הייתה רוז'ה מארר, לה נישא ב-7 ביוני 1938 בסגד. בן: איבאן באך מאשתו הראשונה (1927–2006) היה מהנדס חשמל, מתמטיקאי, מדען מחשבים.

## עבודותיו
* אבחון קליני. פתולוגיה רפואית (בודפשט, 1944)
* אנדוקרינולוגיה מעשית ברפואה פנימית וברפואת ילדים (עם לאיוש ברטה, בודפשט, 1964)

## פרסים
* הרופא המצוין (1954)

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* Névpont.hu (נקודת שם)
* Tudósnaptár (לוח המדענים)
## הערות שוליים

קטגוריה:רופאים יהודים הונגרים
קטגוריה:אנדוקרינולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:סגד: אישים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:ניצולי השואה: הונגריה
קטגוריה:רופאים פנימיים יהודים הונגרים
קטגוריה:הונגרים שנולדו ב-1895
קטגוריה:הונגרים שנפטרו ב-1966
אליפות העולם בהוקי קרח 2023

**אליפות העולם בהוקי קרח 2023** הייתה טורניר אליפות העולם בהוקי קרח שהתקיים בריגה שבלטביה ובטמפרה שבפינלנד בחסות פדרציית ההוקי קרח הבינלאומית, והייתה האליפות ה-87 במספר. הטורניר החל ב-12 במאי והסתיים במשחק הגמר ב-28 במאי 2023.

זו הייתה הפעם העשירית שפינלנד אירחה את אליפות העולם, והפעם השלישית בה אירחה את האליפות במשותף עם מדינה אחרת. עבור לטביה זו הייתה הפעם השלישית בה היא אירחה את האליפות, ולראשונה אירחה אותה במשותף עם מדינה אחרת.

האליפות נועדה להיערך בתחילה בסנקט פטרבורג שברוסיה, אך עקב הפלישה הרוסית לאוקראינה ניטלה מרוסיה זכות האירוח. כמו כן, נבחרות רוסיה ובלארוס הושעו מהאליפות בשל אותה הסיבה.

נבחרות סלובניה והונגריה, שעלו לדרג העליון מדרג 1A, השתתפו באליפות במקום נבחרות בריטניה ואיטליה שירדו לדרג 1A כיוון שדורגו אחרונות באליפות העולם בהוקי קרח 2022. עבור הונגריה זו הייתה השתתפות ראשונה באליפות העולם של הדרג העליון מאז 2016.

נבחרת קנדה זכתה באליפות לאחר ניצחון 5:2 על גרמניה במשחק הגמר. עבור קנדה זו הייתה הזכייה ה-28 במפעל, ובכך קבעה בו שיא זכיות חדש. עבור גרמניה, מדליית הכסף הייתה המדליה הראשונה שלה במפעל מאז 1953 (אז כמערב גרמניה). 

נבחרת לטביה, אחת המארחות, זכתה במדליית הארד לאחר שגברה במשחק על המקום השלישי 4:3 על נבחרת ארצות הברית לאחר הארכה. עבור לטביה זו הייתה מדליה ראשונה אי פעם בדרג העליון של מפעל כלשהו של פדרציית ההוקי קרח הבינלאומית.

נבחרות סלובניה והונגריה, שנה בלבד אחרי שעלו מדרג 1A, ירדו בחזרה לדרג 1A לשנה הבאה לאחר שסיימו במקומות האחרונים. במקומן תשחקנה באליפות העולם בהוקי קרח 2024 נבחרות בריטניה ופולין, שזכו במקומות הראשונים בדרג 1A. לפולין זו תהייה הופעה ראשונה בדרג העליון של אליפות העולם מאז 2002.

## אולמות

## שלב הבתים
### בית א'

### בית ב'

## שלבי ההכרעה
*בחצי הגמר משובצות מנצחות רבע הגמר מחדש, על פי הישגיהן בבתים המוקדמים.

 * אחרי הארכה

## קישורים חיצוניים

* 

## הערות שוליים

2023
קטגוריה:2023 בספורט
פיט וטילי

**פיט וטילי** (באנגלית" **Pete 'n' Tillie**) הוא סרט קולנוע אמריקאי מסוגת דרמה קומית משנת 1972 בבימויו של מרטין ריט, עם קרול ברנט ווולטר מתיאו בתפקידים הראשיים.

התסריט מבוסס על הרומן "חלב מכשפה" של פיטר דה פריס משנת 1968. זה סיפור רומנטי, דרמטי וקומי על זוג שחווה משבר קשה לאחר שילדם היחיד מת. יש בו גם קטעים קומיים כמו ההתכתשות האלימה והמשעשעת בין שתי השחקניות בסרט.

## תקציר העלילה
טילי (קרול ברנט) היא רווקה בת 33 שפוגשת במסיבה של חברתה אשת החברה גרטרוד (ג'רלדין פייג') את פיט סלצר (וולטר מתאו). גרטרוד מנסה לשדך ביניהם והם מתחילים להיפגש. פיט עובד בחברת פרסום ומוקף בבחורות. הקשר עם טילי נמשך בהפסקות עד שפיט מועלה בדרגה ורוכש מכונית ואז מודיעה לו טילי שבלי נישואים אין טעם להמשיך.

הם נישאים ונולד להם בן, רובי (לי מונטגומרי).

טילי מגלה שפיט בוגד בה כל הזמן אך מעדיפה להמשיך בחיי משפחה שמבוססים על הילד המשותף. היא דוחה גם את ניסיונות החיזור של ברט וילסון (בארי נלסון), ידיד של גרטרוד.

המשבר הגדול קורה כאשר הם מתבשרים שרובי לקה בלוקמיה ונותרה לו שנה לחיות. את השנה הם מבלים עם רובי ולאחר שהוא מת מתחולל משבר קשה ביניהם. טילי מנסה להתחבר לדת בעזרת הכומר (קנת סמית) ופיט עוזב את הבית.

גרטרוד מייעצת לטילי להתגרש. מי שמנסה לעודד אותה הוא הידיד הגיי ג'ימי (רנה אוברז'ונואה). הוא מציע לה דרך לגרום לגרטרוד לגלות את גילה. הם מציעים לגרטרוד לארגן הגרלת צדקה באחד המוסדות לשם כך היא חייבת לקבל אישור משטרתי. טילי מלווה אותה למשטרה וכאשר השוטר שואל את גרטרוד לגילה, היא מתעלפת. לאחר מכן היא מבינה שטילי רקמה את המזימה הזאת והן מתחילות להתכתש באחת הסצנות המפורסמות של הסרט.

גרטרוד מנתקת את יחסיה עם טילי. טילי נכנסת לדיכאון ומאושפזת בסנטוריום שם מבקר אותה ג'ימי ומציע לה נישואים...

לבסוף מגיע פיט לסנטוריום הם פוסעים במוסד ורואים אם וילד. פיט מתחיל לדמוע וטילי מבינה שהוא השתנה. שניהם פוסעים לקראת פרק חדש בחייהם.

## צוות השחקנים

## פרסים
*פרס באפט"א לשחקן הטוב ביותר בתפקיד ראשי - וולטר מתיאו
*מועמדות לפרס אוסקר לתסריט המקורי הטוב ביותר - יוליס אפשטיין
*מועמדות לפרס אוסקר לשחקנית המשנה הטובה ביותר - ג'רלדין פייג'
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - וולטר מתיאו
*מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קרול ברנט
*מועמדות לפרס גלובוס הזהב לשחקנית המשנה הטובה ביותר - סרט קולנוע - ג'רלדין פייג'
* מועמדות לפרס גילדת הכותבים של אמריקה לתסריט המעובד הטוב ביותר - יוליוס אפשטיין

## קישורים חיצוניים

*קדימון לפיט וטילי, באתר יוטיוב
*המאבק של טילי וגטרוד, באתר יוטיוב
*פיט וטילי, באתר TCM

קטגוריה:סרטי 1972
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה קומית אמריקאיים
קטגוריה:סרטים רומנטיים
קטגוריה:סרטי אולפני יוניברסל
קטגוריה:סרטי להט"ב אמריקאיים
קטגוריה:סרטים על משפחות
קטגוריה:סרטים המבוססים על רומנים אמריקאים
קטגוריה:סרטים עם מוזיקה מאת ג'ון ויליאמס
קטגוריה:סרטי מרטין ריט
I Fall Apart

**I Fall Apart** הוא שיר של הראפר והזמר האמריקאי פוסט מאלון. השיר נשלח לרדיו קצבי עכשווי באמצעות ריפבליק רקורדס ב-17 באוקטובר 2017, כסינגל השישי והאחרון מתוך אלבום הבכורה שלו, *[[Stoney]]*. מאלון כתב את השיר יחד עם המפיק אילנג'לו לצד בילי וולש.

## רקע
"I Fall Apart" נכלל באלבום הבכורה של פוסט מאלון, *[[Stoney]]*, משנת 2016, ובמקור לא יצא כסינגל, אך הופעה חיה של השיר שפורסמה ב-24 בספטמבר 2017 הפכה לוויראלית. וידאו מתוך ההופעה פורסם על ידי מעריץ בטוויטר וצבר למעלה מ-200,000 לייקים. הוא מאוחר יותר הועלה גם לפייסבוק, וזכה ללמעלה מ-7.9 מיליון צפיות.

## הצלחה מסחרית
השיר הגיע בשיאו למקום ה-16 במצעד הבילבורד הוט 100, ולמקום ה-19 במצעד הסינגלים הבריטי, ובכך הפך לשיר המצליח ביותר במצעדים בבריטניה מתוך *[[Stoney]]*.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי פוסט מאלון
קטגוריה:שירים באנגלית
קטגוריה:שירי זהב בברזיל
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת ריפבליק רקורדס
אברהם דוד ריווח

ממוזער|רבי אברהם דוד ריווח
הרב **אברהם דוד ריווח** (ה'תרמ"ג, 1883 - כ"א בניסן ה'תרצ"ח, 1938) היה ראש ישיבה בסאלי, ורבה של סטאט שבמרוקו בראשית המאה העשרים. מחבר השו"ת 'ויען אברהם'.

## קורות חייו
נולד בסאלי שמרוקו. בנערותו למד אצל הרב אפרים פרץ, ולאחר מכן למד ושימש את הרב רפאל אנקווה. סביב שנת ה'תרס"ה, נסמך להיות שוחט ובודק על ידי הרב שלמה בירדוגו. ושימש בתפקיד זה בין השנים ה'תרע"א - ה'תרע"ד יחד עם רבי יצחק אנקאווא.

בשנת ה'תרפ"ד כיהן כראש ישיבה בעירו סאלי. במקביל, שימש כסופר בית הדין וכשליח ציבור באחד מבתי הכנסיות של העיר.

לא יאוחר משנת ה'תרפ"ט, כיהן ברבנות העיר סטאט שבמרוקו, עד לפטירתו.

בשבתו ברבנות, נשא ונתן עם חכמי מרוקו כדוגמת המשמ"ח אליקים. ובעיקר עם חכמי רבאט וסאלי כדוגמת רבי חיים רפאל עטייא, רבי דוד צבאח, רבי חיים יקותיאל בירדוגו, הרב אפרים חסאן.

בעקבות תופעת החילון שהחלה בזמנו, התמודד עם שאלות אקטואליות. בין השאר פסק, שילד בכור שאביו הוא גוי ואמו יהודיה, ראוי לבית הדין לפדות את הילד, על אף שבית הדין לא מחויב לכך מצד ההלכה. במקרה הפוך, שהאב יהודי והאם גויה, וההורים רוצים למול את בנם, הסתייג, משום שחשש שבמקומות שלא רושמים את הילדים הנולדים בצורה מסודרת, ישכחו שהילד גוי.

בתו קלארה נישאה להרב שמעון כהן, מדייני מרוקו. בתו זהרא נישאה לרב יחייה בן הראש, רבה של פור-ליוטי.

### פטירתו
רבי אברהם נהג לבקר יהודים שנעצרו ונכלאו בבית כלא על ידי השלטונות הצרפתים בעוון חתירה נגד השלטון. בביקורו היה מספק להם די מחסורם, ואף העביר להם שיעור בפרשת השבוע. בביקורו האחרון, נדבק בבית הכלא במחלת הטיפוס, ולאחר זמן קצר נפטר ממנה, בליל שביעי של פסח בשנת ה'תרצ"ח בסטאט. עם פטירתו פרץ ויכוח היכן יקבר רבי אברהם, אם בעיר סטאט או בעיר הולדתו סאלי. לאחר מאמצים רבים מצד אנשי סאלי, רבי אברהם נקבר בעירם.

## חיבורו
* **ויען אברהם** - שו"ת על ארבעת חלקי השולחן ערוך. בתוכו: קונטרס **לאברהם למקנה** - קונטרס על דיני שחיטה וטריפות, ג'רבא תש"י.

## הערות שוליים

קטגוריה:רבנים מרוקאים
קטגוריה:ילידי 1888
קטגוריה:נפטרים ב-1938
Sweater Weather

**Sweater Weather** הוא שיר של להקת הרוק האלטרנטיבי הנייברהוד. השיר נכתב על ידי חברי הלהקה ג'סי רותרפורד, זאק אייבלס וג'רמי פרידמן, והופק על ידי ג'סטין פילברואו. הוא משמש כסינגל המוביל מתוך אלבום הבכורה שלהם, *[[I Love You (אלבום של הנייברהוד)|I Love You]]*.

השיר הגיע למקום הראשון במצעד השירים האלטרנטיביים של בילבורד ביוני 2013. בשלהי שנת 2020, השיר זכה לפופולריות מחודשת בעקבות שימוש רב בפלטפורמת טיקטוק. נכון ל-2022, השיר הוא אחד מ-100 השירים המושמעים ביותר בספוטיפיי.

## רקע וכתיבה
זאק אייבלס אמר ב-Radio.com: "יום אחד ג'סי היה אצלי בבית ואני ניגנתי בגיטרה. והוא אמר, 'היי זה די מגניב, תן לי להקליט את זה'. ובמקרה זה הפך ל-"Sweater Weather". כשסיימנו לכתוב את השיר, כשהכל נאמר ונעשה אמרנו 'אוקיי, זה די טוב, אנחנו צריכים להמשיך לכתוב שירים".

ג'סי רותרפורד הוסיף ואמר: "אני חושב ש-'Sweater Weather' אולי היה השיר הטוב ביותר שכתבנו אי פעם, אבל לא חשבתי שזה הולך להיות השיר הטוב ביותר שאי פעם נכתוב. זה היה כמו לקבל תקליט פלטינה, כמו לחיצה קטנה על התחת".

## וידאו קליפ
ישנם שני וידאו קליפים לשיר. הקליפ המקורי יצא לאור ב-28 במרץ 2012, אך לאחר מכן עבר למצב לא רשום. הקליפ השני של השיר בוים על ידי זאק סקולר ודניאל איגלסיאס ג'וניור ויצא ב-5 במרץ 2013. הקליפ הוא בשחור-לבן.

## השפעה
פלטפורמות מדיה חברתית משתמשות באופן קבוע בשם השיר או בהאזנה לשיר כביטוי לביסקסואליות, והוא אף מוגדר כ"המנון דו-מיני". ב-Unpublished Zine נאמר שהשיר הפך להמנון דו-מיני בשל האינטימיות שלו, הנייטרליות המגדרית היחסית של המילים, לבישת בגדים "דו-מיניים" של המספר, והדמיון המלודי של השיר לשירים אחרים שהיו פופולריים בטאמבלר בזמן בו יצא, כשמשתמשים רבים החלו לבטא את הדו-מיניות שלהם.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:וידאו קליפים בשחור-לבן
קטגוריה:שירי להט"ב
קטגוריה:שירים על מזג אוויר
קטגוריה:שירי פלטינה באוסטרליה
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי יהלום במקסיקו
קטגוריה:סינגלים בהוצאת קולומביה רקורדס
השנה היפה בחיי

ממוזער|שמאל|קידה במחזמר השנה היפה בחיי
**השנה היפה בחיי** הוא מחזמר ישראלי שעלה בתיאטרון חיפה בספטמבר 2022, ובתיאטרון הבימה באוקטובר של אותה שנה.

את המחזמר כתב אוהד חיטמן, ביים משה קפטן ומככבים בו לי בירן (לסירוגין עם נדיר אלדד), רוני דלומי (לסירוגין עם אילי עלמני), מיקי קם, אורנה דץ, בן יוסיפוביץ' (לסירוגין עם אליעד סודאי), יואב מילשטיין, שירה לוי (לסירוגין עם לירון כרקוקלי), ואחרים.

על הכוראוגרפיה אחראי עוז מורג, על הניהול מוזיקלי והעיבודים אחראי ליאור רונן.

## תקציר העלילה
סיפורם של זוג צעיר, **רוני** - מוזיקאי כותב מחזות זמר ו**דנה** - שחקנית, המתמודדים עם המעבר מחיי זוגיות רומנטיים, יציבים ורגועים לשגרה המאתגרת שבהורות לבנם אריק שזה עתה נולד.

המחזמר מלווה את השניים משלב ההודעה על ההריון להוריהם, דרך הלידה, ועד הקשיים בהורות בליווי אימהות דעתניות השונות בתכליתן - אמא של רוני **שוש** ואמא של דנה **סילבי**, כמו גם חברים הומואים **בן** ו**אודי** שמגדלים תאומים וחווים בעצמם קשיים בשימור הזוגיות.

המשבר בזוגיות מוביל את הזוגות לחיפוש אחר גיוון בחיי המין, לבגידות, להתרחקות ולטיפול פסיכולוגי זוגי, עד שלבסוף הם מצליחים להתגבר על הקשיים ולחיות יחד.

## שחקנים ודמויות

## השירים
**מערכה ראשונה**

**מערכה שנייה**

## קישורים חיצוניים
* , באתר תיאטרון הבימה
* , באתר תיאטרון חיפה
* , צילמה וערכה שיר מוסן
* תוכניית המחזמר

## הערות שוליים

קטגוריה:מחזות זמר ישראליים
אורם הגדול

**אורם הגדול** (בוולשית: **Y Gogarth**; באנגלית: **Great Orme**) הוא מצוק סלעי בקצה חצי האי קרוד'ין, בין שפך נהר הקונווי למפרץ ל'אנדידנו בצפון ויילס, הממלכה המאוחדת.

משמעות שמו באנגלית "אורם" מבוסס על המילה הנורדית העתיקה "Urm" שמשמעו נחש ימי, ככל הנראה הוא נקרא כך במהלך פלישות ויקינגיות לאזור מאחר שהרכס הסלעי דומה למפלצת ימית המבצבצת מהים. בצד השני של מפרץ ל'אנדידנו ישנו מצוק דומה אך קטן יותר המכונה "אורם הקטן".

## היסטוריה
התיישבות משמעותית החלה באורם במהלך תקופת הברונזה סביב תחילת האלף השני לפנה"ס, כאשר התפתח במקום מכרה נחושת ששיא תפוקתו היה בין 1700 ל-1400 לפנה"ס. המכרה היה כל כך חשוב ומוצלח שעד לשנת 1600 לפנה"ס לא נותר עוד מכרה נחושת פתוח באי הבריטי שיכל לעמוד בתפוקת הכרייה באורם. על פי תיארוך פחמן-14, המכרה הפרהיסטורי כנראה ננטש סביב 700 לפנה"ס, ובחפירות לאחר שנתגלה ב-1987 נמצאו באתר 2,400 ראשי פטיש וכ-30,000 כלי עצם ששימשו את הכורים.

במהלך ימי הביניים התפתחו שלושה יישובים למרגלות אורם הגדול, אלו היו בבעלות הבישופ של בנגור תחת השם אחוזת גורגרת'. אניאן, הבישופ של בנגור, קיבל את השליטה באזור כהוקרה על תמיכתו באדוארד הראשון, מלך אנגליה ב-1284, אניאן אף בנה ארמון באחוזה שעמד בדופן הדרום-מערבי של אורם עד שהושמד במרד אווין גלינדור ב-1400. לצד העיירה גורגרת', שני היישובים הנוספים היו קנגריוודר בדופן הצפון-מזרחית של אורם (כיום עומדת במקום כנסיית טידנו הקדוש של על שמו ל'אנדידנו), ואין וויד'פיד שהתפתחה דרומית למבצר הגבעה פן-אי-דינס בצד הדרומי של רכס אורם הגדול.

במהלך המאה ה-18 מצבורי הנחושת באורם החיו מחדש את תעשיית הכרייה במקום אם כי באופן מצומצם יחסית לכרייה באתרים אחרים בוויילס. אין וויד'פיד החלה לגדול לכיוון מדרונות אורם עם הקמת מגורים לכורים והתפתחות התיישבות נרחבת יותר הודות למכרה החדש שהוקם. בשנת 1826 נבנתה באורם תחנת סמפור, ב-1855 התחנה הומרה לתחנת טלגרף חשמלי שחיברה את ליברפול להוליהד וב-1859 התחנה עברה לאתר חדש שכלל גם מגדלור חדש שהוקם בפסגת אורם. במהלך התקופה הוויקטוריאנית ל'אנדידנו זכתה לפריחה משמעותית והפכה ליעד תיירותי חשוב, רכס אורם הצמוד לעיירה הפך לאתר טיול עבור אלפי המבקרים שפקדו את ל'אנדידנו כל שנה. ב-1858 נפתח שביל ההליכה הראשון באורם וב-1903 הושלמה בנייתו ופתיחתו של חשמלית אורם הגדול שהביאה מבקרים מהעיירה עד לפסגת אורם ופועלת עד ימינו.

## קישורים חיצוניים

* מסלולי טיול באורם הגדול, באתר Visit Conwy
* פארק אורם הגדול, באתר Visit Wales
* ברושור הסבר על האזור, באתר מחוז קונווי

## הערות שוליים

קטגוריה:הממלכה המאוחדת: הרים
קטגוריה:ויילס: גאוגרפיה
קטגוריה:קונווי (מחוז)
קטגוריה:הממלכה המאוחדת: חצאי איים
Lean On

**Lean On** הוא שיר של הרכב הדאנס האלקטרוני האמריקאי מייג'ור לייזר והתקליטן הצרפתי די ג'יי סנייק בהשתתפות הזמרת הדנית מו. השיר יצא לאור ב-2 במרץ 2015, כסינגל המוביל מתוך אלבום האולפן השלישי של מייג'ור לייזר, *[[Peace Is the Mission]]*.

## רקע
בנוגע לתהליך היצירתי מאחורי "Lean On", המפיק דיפלו ממייג'ור לייזר אמר, "כתבנו את השיר הזה עם מו מוקדם מאוד על בסיס אינסטרומנטל שג'וניור בלנדר יצר בכמה מפגשים בטרינידד. זה היה הוק חזק. מאוד גדול בשבילי, אך להפקה הייתה חסרה הגישה שהיינו צריכים. שנה לאחר מכן, מיקססתי את השיר בקצב אחר לגמרי וביקשתי מדי ג'יי סנייק פוסט-פזמון. אחרי שהוא עשה את שלו, אני, מו ובלנדר כתבנו מחדש את השיר בטמפו החדש בלאס וגאס והוא הפך למשהו מאוד ייחודי שהפך לסינגל המוביל מהאלבום שלנו. אנחנו מאוד גאים בשיר הזה". דיפלו הציע עיבוד רגאיי איטי יותר לשיר לריהאנה, אך היא דחתה אותו. הוא הציע את עיבוד זה גם לניקי מינאז', שדחתה אותו גם כן. דיפלו כינה את השתלשלות העניינים הזו "ברכה במסווה", וטען כי "מו נשמעת טוב יותר מכל אחד שהיה יכול להיות על השיר".

## הערכה ביקורתית

#### רשימות סוף-שנה
"Lean On" נכלל במספר רשימות סוף שנה של השירים הטובים ביותר לשנת 2015.

## הצלחה מסחרית
השיר היה להצלחה מסחרית עולמית. בארצות הברית, השיר נכנס לתחתית מצעד הבילבורד הוט 100 ב-25 באפריל 2015, אך מאוחר יותר הגיע בשיאו למקום הרביעי, ב-29 באוגוסט 2015, ושהה כ-10 שבועות רצופים בעשירייה הפותחת. כניסה זו הופכת אותו ללהיט המצליח ביותר של מייג'ור לייזר ומו במדינה באותה תקופה, וכן היה לשירם השני של מייג'ור לייזר, מו ודי ג'יי סנייק בהתאמה שהגיע לעשירייה הפותחת במצעד.

## וידאו קליפ
את הקליפ הנלווה ל-"Lean On" ביים טים ארם, בהפקת מיכאיל מהרה, אקשיי מולטאני & פר ולן ומנהל הצילום ג'ייקוב מולר. הוא צולם באולפני ND, קארג'ט וקאול הריטג' סיטי, וכן ואסאי במהאראשטרה. חלק מהסצנות בקליפ מצולמות באולם הזהב של בניין העירייה של סטוקהולם. הוא נוצר בהשראת סיבוב הופעות של מייג'ור לייזר בשוודיה.

נכון לנובמבר 2022, לקליפ למעלה מ-3.2 מיליארד צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מייג'ור לייזר
קטגוריה:שירי די ג'יי סנייק
קטגוריה:שירי מו
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי פלטינה כפולה בקנדה
קטגוריה:שירי פלטינה משולשת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:סינגלים שהגיעו למקום הראשון במצעד 40 הסינגלים ההולנדיים
המיפסלודון

**המיפסלודון** (שם מדעי: *Hemipsalodon*; מילולית: "שן חצי-מספריים") הוא סוג של יונק נכחד ממשפחת ההאיניילוריים שהתקיים באמריקה הצפונית במשך האאוקן המאוחר שלפני 41.2 עד 37 מיליון שנה מזמננו. סוג זה תואר בידי החוקר אדוארד קופ ב-1885 ונכללים בו 2 מינים: *H. grandis*, אשר התגלה בויומינג ובמחוז ססקצ'ואן שבקנדה ו-*H. viejaensis*, אשר התגלה בטקסס ב-1986.

טורף קדום זה היה קרובו של ההאיניילורוס אך היה בעל גולגולת עבה ומוארכת, מזכירה את זו של ההרפגולסטיס מסדרת המזוניכידיים. הגולגולת שלו הגיעה לאורך 45 ס"מ, עם לסת תחתונה באורך 34 ס"מ והיה בעל שיניים גדולות וניבים ארוכים מאוד. מדידה של גופו הראתה שהיה גדול מאוד, גדול כמו דוב גריזלי מודרני במשקל של 150 עד 250 ק"ג ובאורך של 2 מטרים. מבנה לסתותיו עזר לו להרוג טרף קטן עד בינוני במהירות.

## קישורים חיצוניים

## הערות שוליים

קטגוריה:טקסונים שתוארו בידי אדוארד דרינקר קופ
קטגוריה:בעלי חיים שתוארו ב-1885
קטגוריה:האיניילוריים
קטגוריה:מגה-פאונה של הפלאוגן באמריקה הצפונית
דיסקוקריס

**דיסקוקריס** (שם מדעי: *Discokeryx*; מילולית: "קרן מצופה עגולה") הוא סוג נכחד של מכפיל פרסה ממשפחת הקלימקוכרטיים, אשר היה קרוב לג'ירפיים והתקיים במזרח אסיה של סוף המיוקן לפני 17 עד 16.9 מיליון שנה מזמננו.

סוג זה תואר למדע ב-2022 בידי החוקר הסיני Shi-Qi Wang ועמיתיו והוא כלל מין יחיד - *Discokeryx xiezhi*, אשר נקרא על שם המפלצת הסינית שיאזהי , אשר הכילה על מצחה קרן אחת. הממצאים שלו תוארו ב"תצורות הלמגאי" (Halamagai Formation) שבשינג'יאנג, צפון סין.
## מאפינים
לידיסקוקריס היה גוף בינוני במשקל 150 ק"ג, אשר הזכיר מבנה של כבש מושק או של אייל גדול והיה בעל גולגולת עבה בעלת מבנה "דיסק" הממוקם באמצע הראש, חוליות צוואר עבות ביותר ומפרקי ראש וצוואר מסובכים מאוד, יותר מכל יונק ידוע. משערים שמבנים אלו תמכו בבסיס התארכות הצוואר האבולוציונית של הג'ירף המודרני.

הסוג זההתקיים בערבות הפתוחות ובהם השתמש בראשו כדי להתנגח כמו איילים וכבשי מושק ביריביו, תוך שגולגולתו העזה שמרה על מוחו מפגיעות. מבנה שיניו מרמז שניזון ממספר צמחים ושתה ממקווי מים מבתי גידול שונים, אשר מתאימים פחות ליונקים המודרניים.

## ראו גם
*פרוליביתריום

## קישורים חיצוניים

## הערות שוליים

קטגוריה:מאובני טקסונים שתוארו ב-2022
קטגוריה:קלימקוכרטיים
קטגוריה:מגה-פאונה של הנאוגן באירואסיה
המשחק האמיתי

**המשחק האמיתי** הוא סרט קולנוע ישראלי משנת 1980 בבימויו של אבי כהן, עם יוסי פולק, מיכל בת-אדם וגבי עמרני בתפקידים הראשיים.

התסריט נכתב על ידי אבי כהן ויונתן ארוך והוא על אדם נשוי ואב לילדים המחליט להיות פעיל במפלגה ליברלית שאמורה להילחם בשחיתות הציבורית. במהרה הוא מוצא את עצמו מסובך בעולם הפוליטיקה, שם הוא נתקל במשחקי כוח, תככים ובגידות והופך להיות חלק מהם.

איש הטלוויזיה אלי ניסן מופיע בסרט בתפקיד עצמו. יורם ארבל ודן כנר מופיעים בתפקידי קמע.

## תקציר העלילה
שאול רז (יוסי פולק) הוא בן 37, נשוי לנועה (דליה גור) ואב לשרית (סמדר בנבנישתי) ואורי (אבשלום פולק). הוא עובד בכיר בחברת הכימיקלים "שלהבת" של מר דוידוב (פיטר פרישטדט) ורוצה שינוי בחייו המשעממים.

בחוף הים הוא פוגש בחגי (שלמה וישינסקי) עסקן ואיש יחסי ציבור של "התנועה לקידמה ליברלית" (תק"ל). הבחירות לכנסת בפתח וחגי משכנע את שאול להצטרף למירוץ הפוליטי. שאול משתכנע ומודיע לדוידוב על התפטרותו.

חגי מכיר לו את שני ראשי המפלגה העוינים זה לזה, אהרון ברנר (דוד רם) וחיים כספי (יצחק חביס) וכן את מזכירת המפלגה עלמה (מיכל בת-אדם). שאול ומיכל נוסעים לכנס בחירות בבאר שבע בו אמור להיות גם שמעון צורי (גבי עמרני). לצורי מעמד חזק במפלגה, הוא איש של כספי. הוא שולט על ויקטור אילוז (ראובן דיין) ראש ועד עובדי המפעלים הכימיקלים ונערץ על ידי כל אנשי הדרום של המפלגה.

העיתונאי פרושקו (יובל מסקין) מגלה לשאול כי מתנהלת נגד צורי חקירה משטרתית על מעילה. שאול מגלה זאת לצורי ומורה לו לא לבוא לאספה. הוא מבקש מברנר לא להודיע את סיבת היעדרו לנוכחים אך ברנר שרוצה לנקום בצורי הנחשב לאיש של כספי, מגלה זאת לנוכחים ופורצת שערורייה, וצורי מנתק את קשריו עם שאול.

בינתיים מתפתחים יחסים אינטימיים בין שאול לעלמה וחיי משפחתו מתחילים להתפורר.

חקירת המשטרה לא מגלה דבר ושאול מצליח להתפייס עם צורי ובאחת הפגישות מתוודה לפניו צורי כי מעל בכספי תקציב שניתן לו לנטיעות וחילק זאת לאנשיו הנזקקים.

צורי דורש התנצלות מברנר. ברנר מסכים לבוא לבת-המצווה של בנותיו התאומות של צורי בתנאי שלא יצלמו אותו. עלמה לא מודעת להסכם ומצלמת אותו, והוא עוזב במהירות את החגיגה. בשלב זה מצטרף אליו שאול ומספר לו על המעילה של צורי. צורי נעצר וברנר פורש מהמפלגה ומקים מפלגה חדשה ושאול מצטרף אליו.

## צוות השחקנים

## קישורים חיצוניים

* 
* קדימון למשחק האמיתי, באתר יוטיוב
* המשחק האמיתי, בספר הקולנוע הישראלי
* המשחק האמיתי, באתר אידיבי
ביקורות
* 
* 

## הערות שוליים

קטגוריה:סרטי 1980
קטגוריה:סרטים בעברית
קטגוריה:סרטי דרמה ישראליים
קטגוריה:סרטי אבי כהן